బొందలగుంట
బొందలగుంట, చిత్తూరు జిల్లా, రామకుప్పం మండలానికి చెందిన గ్రామము. 
బొందలగుంట అన్నది చిత్తూరు జిల్లాకు చెందిన rఆమకుప్పం మండలం లోని గ్రామం, ఇది 2011 జనగణన ప్రకారం 291 ఇళ్లతో మొత్తం 1240 జనాభాతో 341 హెక్టార్లలో విస్తరించి ఉంది. సమీప పట్టణమైన పలమనేరు కు34 కి.మీ. దూరంలో ఉంది. గ్రామంలో మగవారి సంఖ్య 647, ఆడవారి సంఖ్య 593గా ఉంది. షెడ్యూల్డ్ కులాల సంఖ్య 707 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 596992[1].
ఈ గ్రామంలో 3 ప్రభుత్వ ప్రాథమిక పాఠశాలలు, వున్నవి. సమీప మాధ్యమిక పాఠశాల, సమీప బాలబడి, సమీప మాధ్యమిక పాఠశాల (విజలాపురం లో), సమీప సీనియర్ మాధ్యమిక పాఠశాల, సమీప అనియత విద్యా కేంద్రం (రామకుప్పం లో) , ఈ గ్రామానికి 5 నుండి 10 కి.మీ. లోపున వున్నవి. సమీప ఆర్ట్స్, సైన్స్, మరియు కామర్సు డిగ్రీ కళాశాల , సమీప ఇంజనీరింగ్ కళాశాలలు , సమీప వైద్య కళాశాల , , సమీప దివ్యాంగుల ప్రత్యేక పాఠశాల, సమీప పాలీటెక్నిక్ (కుప్పం లో) ఈ గ్రామానికి 10 కి.మీ. మించి దూరంలో వున్నవి.
బొందుగుల
యాదాద్రి భువనగిరి జిల్లా రాజపేట మండలంలో బొందుగుల పెద్దగ్రామం.ఎవరి పేరు మీద ఈ వూరి కా పేరు వచ్చిందో ఆధారాలు దొరకలేదు. కాని, గ్రామంలోని ఆలయాలను చూస్తే బొందుగుల చాలా పురాతన గ్రామం అనిపిస్తుంది. గుళ్ళపంపు అనే పాటిగడ్డ (పాతవూరు) వున్నచోట చాలాపెద్ద త్రికూటాలయం ఉంది.అది శివాలయం అని తెలియడానికి మిగిలినవి ప్రధానగర్భాలయంలో చాళుక్యుల కాలంనాటి గుండ్రనిపానవట్టం, చిన్న, శిథిలనంది విగ్రహాలు. విశాలమైన దేవాలయ ప్రాంగణం, త్రికూట దేవాలయంలోని గుడుల ద్వారబంధాలపై కలశాలు, గజలక్ష్మి లలాటబింబాలున్నాయి.త్రికూటంలోపల రంగమంటపం, అర్ధమంటపాలతో విశాలంగా ఉంది. ఆనుకునివున్న ముఖమంటపం డంగుసున్నం, పలుగురాళ్ళు కలిపివేసిన కప్పు (డాబా) తో చెక్కుచెదరకుండా ఉంది.లోపలి గుళ్ళకు పైన ఇటుకల విమానాలున్నాయి.ఆ ఇటుకలు 14’8’3’ అంగుళాల కొలతలతో ఉన్నాయి.గుడి ఉత్తరాన వున్న బావి ఒకప్పుడు కోనేరేమో.గుడి బయట ఒక వీరశిల ఉంది.మరొక విరిగిన స్తంభశిలకు కలశం చెక్కివుంది.పునరుద్ధరణ చేసిన శివాలయం వూరికి వాయవ్యాన ఉంది.ఈ శివాలయం ఒకప్పుడు శైవులమఠమై వుండాలి.గుళ్ళపంపు దగ్గరి విగ్రహాలను ఇక్కడికి చేర్చారేమో తెలువదు.గుడి ముందర వీరభద్రుడు, దుర్గ, వింజామరతో ఒక పరిచారిక శిల, వినాయకుడి శిల్పాలున్నాయి.లింగం, పానవట్టం కాకతీయశైలిలో ఉన్నాయి.గుడికి ఈశాన్యాన కోనేరు, కోనేట్లోకి మెట్లు, దుస్తులు మార్చుకునే గదులున్నాయి.ఈ కోనేటినుండే వ్యవసాయానికి నీరుతోడిన గుర్తుగా రాతితెట్టె, మోటదారులు మిగిలివున్నాయి.గ్రామం నడుమ పాతకచేరీ ముందర వేణుగోపాలస్వామి గుడి ఉంది. గుడిముందరి స్థలంలో రెండు దీపస్తంభాలుండడం విశేషం. గుడికి ధ్వజస్తంభం కర్రతో చేసివుంది. గుడిప్రాంగణంలో రాళ్ళతోకట్టిన చేదబావి ఉంది.ఇప్పటికీ నీరుపైకే వుండడం మరోవిశేషం.గర్భగుడికి తాళం వుండడం వల్ల వేణుగోపాలస్వామి విగ్రహం చూడలేకపోయాం.బయట బృహచ్ఛిలపై ఆంజనేయునిశిల్పం ఎక్కడాలేనంత పెద్దదిగా ఉంది.దానికి చేసిన తొడుగు గుడిమంటపంలో ఉంది.గుడిపైని విమాననిర్మాణం 16 వ శతాబ్దం నాటిదనిపిస్తున్నది.దానికి పక్కన వుండే సత్రం కూలిపోయివుంది.గుడిముందర పూలపొదల్లో అనూరుడు మాత్రమే కనిపిస్తున్న సూర్యుని అధిష్టానపీఠం మట్టిలో కూరుకునిపోయివుంది.మరొకచోట గరుడాళ్వారు విగ్రహం ఉంది.ధ్వజస్తంభం గద్దెగూటిలో మరోగరుడాళ్వారు శిల్పముంది.వూరికి దక్షిణాన వున్న తొగుడ వేంకటేశ్వరాలయం ప్రత్యేకం.వెంకన్న మట్టిపుట్టరూపంలో వెలిసాడు.అర్చామూర్తులను వేరే తయారు చేయించిపెట్టారు.గర్భగుడి ద్వారపాలక విగ్రహం 16వ శతాబ్దకాలపు శైలిలో ఉంది.గుడికి ఆనుకుని ధర్మశాల ఉంది. ప్రస్తుతం 14గో తరం పూజారి శ్రీధరస్వామి గుడిని నిర్వహిస్తున్నాడు.వూరిలో 86 ఏళ్ళ కిందట కట్టిన జామామసీదు కచేరీప్రాంతంలోనే ఉంది.వూరికి ఆగ్నేయాన వున్న చిన్నబోడు మీద పులిదొనెవుంది.ఒకప్పుడు అందులో పులిజాడ వుండేదని, ఆ చుట్టుపక్కల కొత్తరాతియుగపు నాటి రాతిపనిముట్లు లభించేవని అక్కడ టీచరుగా పనిచేసిన విరువంటి గోపాలకృష్ణగారు చెప్పారు.